Christian Felber

**Christian Felber** (* 9. decembra 1972 w Solnohrodźe) je awstriski uniwersitowy lektor, rejwar, knihowy awtor, swobodny publicist a referent wo prašenjach hospodarstwa a towaršnosće. Wón je załoženski čłon globalizowanskokritiskeho hibanja *[[Attac]]* w Awstriskej, iniciator „Demokratiskeje banki“ ( „Demokratischen Bank“) a wunamakar „ekonomije powšitkowneho dobra“ ( „Gemeinwohl-Ökonomie“).

## Žiwjenje
Felber studowaše we Wienje a Madridźe romanisku filologiju a španišćinu jako hłownej fachaj ale tež politisku wědomosć, psychologiju a sociologiju jako pódlanske fachi. Wón dokónči swój studij w lěće 1996 z magistrom w romaniskej filologiji. Wot toho wón dźěła jako swobodny awtor. Felber je aktiwny z lěta 2000 při *attac* w Awstriskej, hač do lěta 2003 bě w předsydstwje a hač do lěta 2004 rěčnik; aktualnje je rěčacy. W nazymje lěta 2008 bywaše Christian Felber lektor na Uniwersiće za hospodarstwo Wien.

Felber bě dnja 31.&nbsp;Oktobra 2008 (Reformaciski dźeń) nimo Frank Crüsemann, Ulrich Duchrow, Heino Falcke, Kuno Füssel, Detlef Hensche, Siegfried Katterle, Arne Manzeschke, Silke Niemeyer, Franz Segbers, Ton Veerkamp a Karl Georg Zinn prěni podpisar namołwy *Měr z kapitalom? Namołwa přećiwo přiměrjenju ewangelskeje cyrkwje na móc hospodarstwa* ( *Frieden mit dem Kapital? Ein Aufruf wider die Anpassung der evangelischen Kirche an die Macht der Wirtschaft.*)

W lěće 2009 je wón *pohibowansku załožbu Awstriska* ( *Bewegungsstiftung Österreich*) załožował, W lěće 2010 iniciěrowaše projekt „demokratiskeje banki“ ( „Demokratischen Bank“). Hromadu z kołom wjacorych předewzaćelow a předewzaćelkow wuwiwaše Felber model „ekonomije powšitkowneho dobra“ ( „Gemeinwohl-Ökonomie“, jako teoretisku alternatiwu k kapitalistiskemu wikowemu hospodarstwu a k centralnemu planowemu hospodarstwu.

W lěće 2010 bu na iniciatiwje časopisa LEBENSART k *Nachhaltigen Gestalter 2010* z wobłuka ciwilneje towaršnosće woleny ale tež wot Public Relations Verband Austria k *Kommunikator des Jahres 2010* nominowany (jedyn z třoch nominowanjow).

Nimopowołansce Christian Felber je z lěta 2004 tež načasny rejwar, mjez druhim při *rejowanskim lěću* ( *Tanzsommer*) w Graz a Z *Cie. Willi Dorner*.

## Dźěła (wuběrk)
* *Die Gemeinwohl-Ökonomie – Das Wirtschaftsmodell der Zukunft*, 2010, ISBN 978-3-552-06137-8
* *L'Economie citoyenne – ou quand l’intérêt général s’invite dans le bilan des entreprises*, Actes Sud, 2011, ISBN 978-2-7427-9698-4
* *Kooperation statt Konkurrenz – 10 Schritte aus der Krise*, 2009, ISBN 978-3-552-06111-8
* Als Herausgeber: *Wir bauen Europa neu – Wer baut mit? Alternativen für eine demokratische, soziale, ökologische und friedliche EU*, 2009, ISBN 978-3-701-73129-9
* *Neue Werte für die Wirtschaft – Eine Alternative zu Kommunismus und Kapitalismus*, 2008, ISBN 978-3-552-06072-2
* *50 Vorschläge für eine gerechtere Welt – Gegen Konzernmacht und Kapitalismus*, 2006, ISBN 3-552-06032-4
* *Das kritische EU-Buch – Warum wir ein anderes Europa brauchen*, 2006, ISBN 3-552-06032-4
* *Schwarzbuch Privatisierung – Wasser, Schulen, Krankenhäuser – was opfern wir dem freien Markt?* (zusammen mit Michel Reimon), 2003, ISBN 38-000-399-66
* *Von Fischen und Pfeilen – Poesie zum Anfassen*, 1999, ISBN 3-85273-072-4

## Nóžki


## Eksterne wotkazy

* Websydło Christian Felber
* Portal ''Gemeinwohl-Ökonomie''
* Audio-Interview